《初归》
明代·高材

照眼芙蕖薄宦回，欢迎稚子驾船来。携亲不敢携鱼鲊，裕后何妨剩砚台。

漫说风波满平地，且呼朋旧共深杯。酒酣拔剑婆娑舞，自笑丹心老未灰。

作者简介：高材，字充甫，号静成，无锡人，辛卯举人，官黄岩至县。明代东林党领袖高攀龙之祖父。七岁能作偶句，十岁能文，以嘉靖辛卯举乡试。为人刚果英迈，重名节，多智略。